104 **第十四屆國立台北教育大學‧麋研齋全國硬筆書法比賽題目出題:國立台灣師範大學**

國小三年級 秋夜寄邱員外 唐 韋應物

懷君屬秋夜，散步詠涼天。空山松子落，幽人應未眠。

國小四年級 寄桐江隱者 唐 許渾

潮去潮來洲渚春，山花如繡草如茵。嚴陵臺下桐江水，解釣鱸魚有幾人？

國小五六年級 冬日書事 宋 魏野

十月天不暖，前村到豈能？閒聞啄木鳥，疑是打門僧。壞砌平山雪，空堂照瀑冰。晩來因出户，差可暫攜藤。

國中組 夏日山居 宋 种放

陰陰林木靜，寂寂無人境。紅綻紫葳香，嵐沈玉膏冷。看雲時獨坐，慎事常中省。何客馭風來，新篁動疎影。

高中組楷書 舟中晚起 唐 白居易

日高猶掩水窗眠，枕簟清涼八月天。泊處或依酤酒店，宿時多伴釣魚船。退身江海應無用，憂國朝廷自有賢。且向錢塘湖上去，冷吟閒醉二三年。

高中組行書　水龍吟楊花 宋 蘇軾

似花還似非花，也無人惜從教墜。抛街傍路，思量却是，無情有思。縈損柔腸，困酣嬌眼，欲開還閉。夢隨風萬里，尋郎去處，又還被、鶯呼起。 不恨此花飛盡，恨西園落紅難綴。曉來雨過，遺蹤何在？一池萍碎。春色三分，二分塵土，一分流水。細看來不是、楊花㸃㸃，是離人淚。

大專組楷書 苦筍 宋 陸游

藜藿盤中忽眼明，駢頭脫襁白玉嬰。極知耿介種性别，苦節乃與生俱生。我見魏徴殊媚嫵，約束兒童勿多取。人才自古要養成，放使干霄戰風雨。

大專組行書 摸魚兒雁丘辭 金 元好問

問世間，情是何物？直教生死相許。天南地北雙飛客，老翅幾回寒暑。歡樂趣，離别苦，就中更有癡兒女。君應有語，渺萬里層雲、千山暮景，隻影向誰去！

横汾路，寂寞當年簫鼔，荒煙依舊平楚。招魂楚些何嗟及，山鬼自啼風雨。天也妒，未信與，鶯兒燕子俱黄土。千秋萬古，為留待騷人、狂歌痛飲，來訪鴈丘處。

社會組含教師楷書 曲江對雨 唐 杜甫

城上春雲覆苑牆，江亭晚色静年芳。林花著雨燕脂落，水荇牽風翠帶長。龍武新軍深駐輦，芙蓉别殿漫焚香。何時詔此金錢會，暫醉佳人錦瑟傍。

社會組含教師行書 沁園春白蓮 宋 劉清夫

淺碧芙蓉，素豔亭亭，前身阿嬌。記湘濱露冷，酥容倍潔，華清水滑，酒暈全消。瑤翦豐肌，雲翻碎萼，白羽鮮明時自搖。風流處，是古香幽韻，時度鮮飈。

瓊姿璧月清標。對千朶嬋娟傾翠瓢。況水晶臺榭，低迷浄綠，冰霜詞調，隱約輕橈。細認金房，種奇孕秀，已覺青衿横素腰。西風晚，看花開十丈，玉井非遥。